**EELNÕU nr 6**

HALLISTE VALLAVOLIKOGU

**OTSUS**

Halliste 22. november 2016 nr

**Haldusterritoriaalse korralduse ja haldusüksuse**

**piiride muutmisega kaasneva elanike arvamuse**

**väljaselgitamise tulemuste kinnitamine**

Eesti territooriumi haldusjaotuse seaduse § 7 lg 7 sätestab, et haldusterritoriaalse korralduse ja haldusüksuse piiride muutmisel selgitatakse küsitluse teel välja asjaomase kohaliku omavalitsuse üksuse elanike arvamus haldusterritoriaalse korralduse ja haldusüksuse piiride muutmise kohta ja lg 8 sätestab, et haldusterritoriaalse korralduse ja haldusüksuse piiride muutmisega kaasneva elanike arvamuse väljaselgitamise ulatuse ja korra kehtestab Vabariigi Valitsus määrusega.

Sama seaduse § 9 lg 6 p 3 sätestab, et haldusterritoriaalse korralduse muutmise algatamisega nõustumisel tagab iga asjaomane valla- või linnavalitsus muuhulgas selle valla või linna elanike arvamuse väljaselgitamise.

Vabariigi Valitsuse 28.07.2016.a määrus nr 87 „Haldusterritoriaalse korralduse ja haldusüksuse piiride muutmisega kaasneva elanike arvamuse väljaselgitamise ulatus ja kord“ § 4 lg 1 sätestab, et küsitlust korraldab valla- või linnavalitsuse moodustatud komisjon.

Halliste Vallavalitsuse 19.10.2016 korraldusega nr 233 „Halliste valla elanike arvamuse väljaselgitamine haldusterritoriaalse korralduse ja haldusüksuse piiride muutmise kohta“ otsustati moodustada küsitluse läbiviimiseks komisjon ja korraldada Halliste valla elanike arvamuse väljaselgitamine haldusterritoriaalse korralduse ja haldusüksuse piiride muutmise kohta küsitluspunktis Halliste vallamajas, Viljandi mnt 20, Halliste alevik 11. ja 13. novembril kella 09.00-st kuni kella 18.00-ni ning elektrooniliselt volis.ee veebikeskkonna kaudu (otselink: [www.halliste.ee](http://www.halliste.ee)) 8. novembril 2016 alates kell 10.00-st kuni 10. novembrini 2016 kella 20.00-ni. Küsitluses said osaleda kõik hääleõiguslikud ja teovõimelised vähemalt 16-aastased Eesti rahvastikuregistri andmete alusel nimekirja kantud Halliste valla elanikud.

Komisjon koostas 13.11.2016. a küsitluspunkti küsitlustulemuste kindlakstegemise protokolli nr 5 ja 13.11.2016. a elektroonilise küsitluse tulemuste kindlakstegemise kohta ning küsitluse tulemuste kindlakstegemise kohta protokolli nr 6.

Tulenevalt eeltoodust ja võttes aluseks Eesti territooriumi haldusjaotuse seaduse § 7 lg 7, § 9 lg 6 p 3, Vabariigi Valitsuse 28.07.2016 määruse nr 87 „Haldusterritoriaalse korralduse ja haldusüksuse piiride muutmisega kaasneva elanike arvamuse väljaselgitamise ulatus ja kord“ § 16 lg 2, § 17 lg 6 ning küsitluse läbiviimiseks moodustatud komisjoni 13.11.2016 koosoleku protokolli nr 6

Halliste Vallavolikogu o t s u s t a b:

1. Kinnitada Halliste valla haldusterritoriaalse korralduse ja haldusüksuse piiride muutmise kohta elanike arvamuse väljaselgitamiseks korraldatud elanike küsitluse (edaspidi küsitlus) tulemused alljärgnevalt:

1) Halliste valla haldusterritooriumil vähemalt 16-aastaste nimekirja kantud elanike arv seisuga 08.11.2016: 1282;

2) küsitluses osales kokku (elektrooniliselt ja küsitluspunktis) 64 Halliste valla elanikku;

3) esitatud küsimusele „Kas toetate Abja valla, Halliste valla, Karksi valla ja Mõisaküla linna ühinemist?“ jaatavalt vastanud isikute arv: 44 (69%);

4) esitatud küsimusele „Kas toetate Abja valla, Halliste valla, Karksi valla ja Mõisaküla linna ühinemist? eitavalt vastanud isikute arv: 20 (31%).

2. Otsus jõustub otsuse vallavalitsuse veebilehel teatavakstegemisest arvates.

3. Otsust on võimalik vaidlustada Tartu Halduskohtus 30 päeva jooksul arvates otsuse teatavakstegemisest.

Andres Rõigas

volikogu esimees